เรื่องร้องเรียน (คลอง,ถนน,สอบถาม,สะพาน) วันที่ 2022-11-01 14:52:40 — แขวงบางจาก เขตพระโขนง กรุงเทพมหานคร
ด้วยโครงการ รีช สุขุมวิท 93/22 พื้นที่ตั้งโครงการส่วนหนึ่งติดกับคลองขวาง บริเวณสุดซอยพึ่งมี 22 ถนนสุขุมวิท 93 แขวงบางจาก เขตพระโขนง กรุงเทพฯ ได้มีการจัดประชุมโดยผู้แทนโครงการ รีช สุขุมวิท 93/22 เมื่อวันที่ 10 กรกฎาคม 2565 เพื่อรับฟังความคิดเห็นของประชาชนบริเวณใกล้เคียงโครงการฯ ในด้านสิ่งแวดล้อม พร้อมมาตรการป้องกันและแก้ไขผลกระทบสิ่งแวดล้อม รวมทั้งมาตรการติดตามตรวจสอบผลกระทบสิ่งแวดล้อม นั้น
	ข้าพเจ้าในฐานะผู้เข้าร่วมประชุม มีบ้านพักอาศัยอยู่ติดกับโครงการดังกล่าว และในฐานะประชาชนทั่วไปที่มีส่วนได้ส่วนเสียต่อโครงการ เป็นผู้รักษาสิ่งแวดล้อมและผลประโยชน์โดยรวมของแผ่นดิน จากความตอนหนึ่งในการประชุม(ประกอบในเอกสารการประชุมหน้า 48-49) โครงการฯ โดยผู้ช่วยศาสตราจารย์ ดร.พฤกษ์ ตัญตรัยรัตน์(หัวหน้าโครงการฯ) ได้กล่าวตอบข้อซักถามของข้าพเจ้า ความว่า “การก่อสร้างสะพานข้ามคลองขวาง ช่วงที่รถขึ้นสะพานและลงสะพาน เป็นช่วงที่ดินรับน้ำหนักมาก ส่วนใหญ่ต้องมีการเสริมยางแอสฟัลท์ติดคอนกรีตคอสะพานอยู่ตลอด เมื่อเจ้าของโครงการไม่อยู่แล้ว กรณีแบบนี้ดินใต้สะพานไหลลงคลอง นิติบุคคลอาคารชุดไม่ทำการขุดลอกคลองให้แน่นอน” 
	ในการนี้ ผู้ช่วยศาสตราจารย์ ดร.พฤกษ์ ตัญตรัยรัตน์(หัวหน้าโครงการฯ) ได้ชี้แจ้งว่า “โครงการไม่ได้ออกแบบสะพาน กทม.ออกแบบ”





ข้าพเจ้าจึงขอเรียนสอบถามมาถึง ผู้ว่าการกรุงเทพมหานคร ว่าเป็นผู้ออกแบบสะพานข้ามคลองขวาง บริเวณสุดซอยพึ่งมี 22 ถนนสุขุมวิท 93 แขวงบางจาก เขตพระโขนง กรุงเทพฯ ในโครงการ รีช สุขุมวิท 93/22 ตามที่มีผู้กล่าวหรือไม่ประการใด อนึ่งหากมีการพังทลายของดินลงคลองจากการก่อสร้างสะพานข้ามคลองขวาง และการใช้สะพานฯในอนาคต ทำให้ระบบนิเวศวิทยาของคลองขวางเสื่อมโทรมลงจากสิ่งก่อสร้างดังกล่าว จักได้แจ้งให้ท่านทราบและดำเนินการแก้ไขต่อไป
	
จึงเรียนมาเพื่อโปรดทราบและพิจารณา ผลเป็นประการใดโปรดแจ้งให้ทราบด้วย จักขอบคุณยิ่ง